DTAC กำไร Q1 หดตัว 12% หลังยอดขายโทรศัพท์ลด-ต้นทุนเพิ่ม
DTAC กำไรไตรมาส 1/65 หดตัว 12% เหลือ 726.43 ลบ. จากปีก่อนกำไร 822.14 ลบ. หลังยอดขายขายโทรศัพท์ลด-ต้นทุนการดําเนินงานไม่รวมค่าเชื่อมต่อโครงข่ายเพิ่ม
DTAC กำไร Q1 หดตัว 12% เหลือ 726.43 ลบ. หลังยอดขายโทรศัพท์ลด-ต้นทุนการดําเนินงานไม่รวมค่าเชื่อมต่อโครงข่ายเพิ่ม
22 เม.ย. 2565

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยไตรมาสดังกล่าวบริษัทฯ มีรายได้รวม 20,131 ล้านบาท ลดลงร้อยละ 1.9 จากไตรมาสเดียวกันของปีก่อน เป็นผลมาจากยอดขายเครื่องโทรศัพท์ที่ลดลง รายได้จากการให้บริการที่ไม่รวมค่าเชื่อมต่อโครงข่ายเท่ากับ 13,796 ล้านบาท ลดลงร้อยละ 2.5 จากไตรมาสเดียวกันของปีก่อน เนื่องจากการฟื้นตัวทางเศรษฐกิจระดับมหภาคที่เป็นไปอย่างช้าๆ จากสถานการณ์โควิด-19 และการแข่งขันที่เข้มข้น
รวมทั้งต้นทุนการดําเนินงานไม่รวมค่าเชื่อมต่อโครงข่าย ในไตรมาสนี้เท่ากับ 12,264 ล้านบาท เพิ่มขึ้นร้อยละ 1.7 จากไตรมาสเดียวกันของปีก่อน มีสาเหตุหลักมาจากการเพิ่มขึ้นของต้นทุนที่เกี่ยวข้องกับการโรมมิ่งบนเครือข่าย 2300 MHz ของ TOT ทั้งนี้ต้นทุนการดําเนินงานไม่รวมค่าเชื่อมต่อโครงข่าย ลดลงร้อยละ 1 จากไตรมาสก่อน เป็นผลมาจากการเพิ่มประสิทธิภาพในเชิงโครงสร้าง